IN661A DXIEM-01/11. SOLICITUDE DE AV SERRA DO FARELO, SLU, DE DECLARACIÓN DE UTILIDADE PÚBLICA, EN CONCRETO, PARA OS EFECTOS DE EXPROPIACIÓN, DO MODIFICADO DO PARQUE EÓLICO SERRA DO FARELO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 18/08/2016)

Por Resolución do 12 de abril de 2012, da Dirección Xeral de Industria, Enerxía e Minas, sometéronse a información pública para autorización administrativa, aprobación do proxecto de execución, declaración de utilidade pública, en concreto, aprobación do seu estudo de impacto ambiental e do correspondente proxecto sectorial de incidencia supramunicipal, as instalacións relativas ao parque eólico Serra do Farelo, emprazado nos concellos de Antas de Ulla (Lugo) e Agolada (Pontevedra), e promovido por AV Serra do Farelo, SLU (expediente IN661A DXIEM-01/11), coas características principais que a continuación se describen: Durante o trámite ambiental, o proxecto de execución experimentou modificacións puntuais como consecuencia das consideracións efectuadas pola Dirección Xeral do Patrimonio Cultural e que foron recollidas finalmente na Declaración de Impacto Ambiental formulada pola Secretaría Xeral de Calidade e Avaliación Ambiental o 02.04.2013. Estas modificacións consisten, de forma xeral, no cambio parcial do trazado da pista de acceso ao aeroxerador nº 4, o que supón a implantación de novas infraestruturas (novos tramos de pista), afectando a dous predios que non figuraban na relación de bens e dereitos afectados sometida a información pública mediante a resolución do 12 de abril de 2012 mencionada ao inicio. En virtude do anterior, e en cumprimento do disposto na Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, na Lei 54/1997, do 27 de novembro, do sector eléctrico e no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a solicitude formulada por AV Serra do Farelo, SLU, en relación coa declaración de utilidade pública das novas infraestruturas mencionadas. De acordo coas normas referidas no parágrafo anterior, constitúe o obxecto desta información pública a Relación de novos bens e dereitos afectados polo proxecto de referencia para os efectos da declaración de utilidade pública, que levará implícita, de acordo co artigo 54 da Lei 54/1997, do 27 de novembro, a necesidade de ocupación dos bens e de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. A documentación correspondente permanecerá exposta ao público e poderá examinarse, durante o prazo dun mes contado a partir da última publicación desta resolución ou da súa notificación individual, nas dependencias desta dirección xeral (Edificio Administrativo San Caetano s/n, Bloque 5 – 4ª Planta, 15781 Santiago de Compostela), das xefaturas territoriais de Consellería de Economía, Emprego e Industria de Lugo (Ronda da Muralla, 70, 27071 Lugo) e de Pontevedra (R/ Fernández Ladreda, 43–5º, 36003 Pontevedra) e nos concellos de Antas de Ulla e Agolada. O que se fai público para coñecemento xeral e dos propietarios dos predios e demais titulares de bens e dereitos afectados que figuran na relación que se insire como anexo desta resolución, así como das persoas que, sendo titulares de dereitos reais ou intereses económicos sobre os bens afectados, fosen omitidas, para que poidan presentar as alegacións que consideren oportunas no prazo e nas dependencias referidas no parágrafo anterior. Santiago de Compostela, 21 de xullo de 2016.—O director xeral de Enerxía e Minas, Ángel Bernardo Tahoces.